Lucien Kroll

**Lucien Kroll** (* 13. marec 1927, Brusel, Belgicko – † 2. august 2022) bol belgický architekt.

Po absolvovaní *École Supérieure de la Cambre* (Brusel) s titulom architekta pokračoval v štúdiu urbanizmu na Institut Supérieur de la Cambre a na Institut Supérieur International d'Urbanisme taktiež v Bruseli. Na začiatku spolupracoval s Charlesom Vandenhovem v Bruseli (19511957). Počas rokov 1950 až 1960 postavil niekoľko menších diel, vrátane domov, expozícií a škôl, ale aj sakrálne objekty, vrátane kostolov a niekoľkých budov pre cirkev, najznámejšie je stredisko Ecume Nique de Dom Lambert Bauduin v kláštore v Chevetogne (19631965). Jeho prvé zákazky mimo Belgicka boli benediktínsky kláštor, výrobné a administratívne budovy v Butare vo Rwande, v Afrike (19621970). Až v roku 1970 si však založil vlastný ateliér „Lucien Kroll“.

Svojou architektúrou sa snažil poukázať na svoje presvedčenie, že funkcionalizmus prestáva fungovať, a že moderna je v podstate totálne barbarstvo. Jeho práce boli tzv. „riadené anarchie“. Od začiatku svojej kariéry sa Kroll upriamoval na ľudový štýl, ktorý sa nevykazoval „progresivitou“, ale zahŕňal obmedzené použitie jednoduchých foriem a materiálov. Obľubuje kompozície tvorené zmiešavaním materiálov, pričom pôsobia ako náhodne usporiadané, preferuje zvetrané materiály a materiály, ktoré komunikujú s vegetáciou, pričom sa snaží aby jeho stavby pôsobili dojmom vzdušnosti – ľahkosti. Lucien Kroll bol výrazne inšpirovaný tvorbou rakúskeho architekta Hundertwassera, u ktorého tiež dominovali nedostatok symetrie, chaotické a rôzne farby.

## Dielo
Jeho najvýznamnejšou stavbou je internát lekárskej fakulty na Université Catholique, Woluvé-St-Lambert, Brusel (1970 – 1982).

Meme je názov budovy v areáli študentov Woluwe St Lamert v Bruseli. Je to vlastne pomník venovaný demokratickému hnutiu v Európe a zároveň táto stavba znamenala prielom v života Krolla ako architekta. Budova sa skladá z 20 bytov, 60 ateliérov, 200 izieb, 6 skupín domov, reštaurácie, kina, divadla, obchodov, škôlky, úradov, pošty a niekoľko kaviarní. Z plánovaných  je nakoniec iba .

K ďalším jeho dielam patria:
* Skupina domov v Auderghem (1959)
* Ekumenické centrum pre Chevetogne (1963)
* Alma stanice metra, Brusel (1978)
* Bytový objekt v Cergy-Pontoise (1977 – 1983) a Marne-la-Vallée (1980 – 1983)
* École technique à Belfort, Francúzsko (1983)
* College Michelet Saint-Ouen, Francúzsko (1988)
* Sociálne byty v Haarleme, Holandsko (1985 – 1987)
* 'Ecolonia', Alphen aan – den-Rijn (1989 – 1953)
* La Maison de la nature, Belfort (1990 – 1992)
* Bethoncourt-Montbéliard (1990 – 1993)
* Lycée en Haute Qualité environmental, Caudry (1997 – 2001)
* High School HQE na Caudry, Francúzsko (1998)

## Galéria

Bijzonder flatgebouw, naar het ontwerp van Lucien Kroll aan de Kartinistraat. NL-HlmNHA 54036310.JPG 
Complexe d'habitations à Auderghem.jpg
Schémas de maçonneries portantes réduites au minium. Le reste de la construction est en bois.jpg
Vue d'ensemble de la facade sud.jpg
Vue à partir du jardin.jpg


## Referencie

## Iné projekty

## Externé odkazy
* Ateliér Luciena Krolla 

Kategória:Belgickí architekti
Kategória:Modernistickí architekti
Kategória:Urbanisti
Kategória:Osobnosti z Bruselu